Horki rajoon

Horki rajoon on 2. järgu haldusüksus Valgevenes Mahiloŭ oblastis. Rajooni pindala on 1284 km². 2015. aasta seisuga elas seal 45 764 inimest. Rajoon piirneb idas Venemaaga.

Rajoon moodustati 17. juulil 1924. See koosneb järgmistest külanõukogudest: Aŭsianka, Dobraja, Hory, Lenina, Kopcieŭka, Masłaki, Paršyna, Rekta ja Sava külanõukogu.

Rajoonikeskuseks on Horki. Teisi asulaid: Lenina.

Rajooni suurimad jõed on Pronja, Basja ja Miareja. Rajooni territoorium asub Orša-Mahiloŭ orundis, keskmiselt 190-200 meetri kõrgusel. Rajooni põhjaosa jääb Smolenski kõrgustikule. Kõrgeim koht (231,4 meetrit) jääb Maisiejeva külasse Lenina külanõukogus, madalaim koht asub Pronja orus (147 meetrit).http://library.mogilev.by/kray/gorki/

2009. aasta seisuga olid elanikest 90,85% valgevenelased, 5,67% venelased ja 3,48% oli teistest rahvustest. 61,93% elanike emakeeleks oli valgevene keel, 34,52% elanike emakeeleks oli vene keel. Koduse keelena kasutas valgevene keelt 29,36% elanikke, vene keelt aga 64,75%.https://archive.today/20120523225241/belstat.gov.by/homep/ru/perepic/2009/itogi1.php

Viited

 Välislingid 

Rajooni täitevkomitee koduleht (vene keeles)
Infot rajooni kohta (vene keeles)
Rajooni kaart

Kategooria:Mahiloŭ oblasti rajoonid